stanford-oval/wikipedia huggingface dataset:
พรอดิวซ์ แคมป์ เอเชีย: ไทยแลนด์
ภารกิจ > ภารกิจที่ 4 : Grand Final Stage (ตอนที่ 10)

ในภารกิจสุดท้ายซึ่งถ่ายทอดสดจาก เดอะ พินนาเคิล แอท ไอคอนสยาม ผู้เข้าแข่งขันจะได้เลือกเพลงที่ต้องการแสดงตามอันดับที่ได้รับในการคัดออกรอบที่ 3 โดยแต่ละทีมนั้นจะมีสมาชิก 9 คนเปรียบเสมือนการเดบิวต์จริง
| #> การแสดงพิเศษ (1) | เพลง> การแสดงพิเศษ (1) | ศิลปินต้นฉบับ> การแสดงพิเศษ (1) | ผู้เข้าแข่งขัน> การแสดงพิเศษ (1) |
| --- | --- | --- | --- |
| พิเศษ | Captain | หลิว อวี่ | หลิว อวี่ |
| พิเศษ | So I Don't Forget | มิกะ | มิกะ |
| พิเศษ | 从你望向我的那一刻 | นาย | นาย |
การแสดงรอบไฟนอล
| 1 | Into The New World | เกิลส์เจเนอเรชัน | รุอัน |
| 1 | Into The New World | เกิลส์เจเนอเรชัน | ยีน |
| 1 | Into The New World | เกิลส์เจเนอเรชัน | หวัง เค่อ |
| 1 | Into The New World | เกิลส์เจเนอเรชัน | อีลิน |
| 1 | Into The New World | เกิลส์เจเนอเรชัน | หยวน เค่อ |
| 1 | Into The New World | เกิลส์เจเนอเรชัน | คริสต้า ชิม |
| 1 | Into The New World | เกิลส์เจเนอเรชัน | ตีตี้ |
| 1 | Into The New World | เกิลส์เจเนอเรชัน | ลิซซ่า |
| 1 | Into The New World | เกิลส์เจเนอเรชัน | อาจิง |
| 2 | Vroom Vroom | โฟร์อีฟ | เชียว อี้อวี่ |
| 2 | Vroom Vroom | โฟร์อีฟ | ไอลีน |
| 2 | Vroom Vroom | โฟร์อีฟ | ไผ่หลิว |
| 2 | Vroom Vroom | โฟร์อีฟ | เสวี่ยเหยา |
| 2 | Vroom Vroom | โฟร์อีฟ | เอ็มม่า |
| 2 | Vroom Vroom | โฟร์อีฟ | แพรว |
| 2 | Vroom Vroom | โฟร์อีฟ | ดูนา |
| 2 | Vroom Vroom | โฟร์อีฟ | เซวียนหนิง |
| 2 | Vroom Vroom | โฟร์อีฟ | หลู่ อวี่ถิง |
การแสดงพิเศษ (2)
| พิเศษ | HEY HEY + Miror Miror | มิลลิ  (ร่วมกับ อาภาพร นครสวรรค์) ฟักกลิ้งฮีโร่,มิลลิ  (ร่วมกับ ชางบิน วงสเตรย์คิดส์) | มิลลิ |
การแสดงกลุ่มพิเศษ
| พิเศษ | Say Yes | โลโค่,พันช์ | รุอัน |
| พิเศษ | Say Yes | โลโค่,พันช์ | หลู่ อวี่ถิง |
| พิเศษ | Say Yes | โลโค่,พันช์ | หยวน เค่อ |
| พิเศษ | Say Yes | โลโค่,พันช์ | คริสต้า ชิม |
| พิเศษ | Say Yes | โลโค่,พันช์ | ตีตี้ |
| พิเศษ | Say Yes | โลโค่,พันช์ | หวังเค่อ |
| พิเศษ | Be Mine | ช่วง 2021 | อีลิน |
| พิเศษ | Be Mine | ช่วง 2021 | เซวียนหนิง |
| พิเศษ | Be Mine | ช่วง 2021 | ไผ่หลิว |
| พิเศษ | Be Mine | ช่วง 2021 | ยีน |
| พิเศษ | Be Mine | ช่วง 2021 | อาจิง |
| พิเศษ | Be Mine | ช่วง 2021 | ดูนา |
| พิเศษ | Best Friend | สวีตตี้ (ร่วมกับ โดจา แคต) | เชียว อี้อวี่ |
| พิเศษ | Best Friend | สวีตตี้ (ร่วมกับ โดจา แคต) | ไอลีน |
| พิเศษ | Best Friend | สวีตตี้ (ร่วมกับ โดจา แคต) | เสวี่ยเหยา |
| พิเศษ | Best Friend | สวีตตี้ (ร่วมกับ โดจา แคต) | เอ็มม่า |
| พิเศษ | Best Friend | สวีตตี้ (ร่วมกับ โดจา แคต) | แพรว |
| พิเศษ | Best Friend | สวีตตี้ (ร่วมกับ โดจา แคต) | ลิซซ่า |
การแสดงพิเศษ (3)
| พิเศษ | Burnning For You | กระแต อาร์สยาม | กระแต อาร์สยาม |
| พิเศษ | All to Myself | เนเน่ | เนเน่ |
| พิเศษ | ซ่อน(ไม่)หา  (Ghost) | เจฟ ซาเตอร์ | เจฟ ซาเตอร์ |
ผลงาน > ซิงเกิล

| ชื่อเพลง | ปี | อัลบั้ม |
| --- | --- | --- |
| "Summer Dream" | 2024 | ซิงเกิลไม่มีอัลบั้ม  |
แหล่งข้อมูลอื่น

CHUANG ASIA ที่เฟซบุ๊ก
รายชื่อพระอารามหลวงในประเทศไทย

รายชื่อพระอารามหลวงในประเทศไทย มีดังนี้
พระอารามหลวงชั้นเอก

| วัด | ชนิด | นิกาย | แขวง/ตำบล | เขต/อำเภอ | จังหวัด | เจ้าอาวาส |
| --- | --- | --- | --- | --- | --- | --- |
| วัดอรุณราชวราราม | ราชวรมหาวิหาร | มหานิกาย | วัดอรุณ | บางกอกใหญ่ | กรุงเทพมหานคร | พระพรหมวัชรเมธี (สมเกียรติ โกวิโท) |
| วัดพระเชตุพนวิมลมังคลาราม | ราชวรมหาวิหาร | มหานิกาย | พระบรมมหาราชวัง | พระนคร | กรุงเทพมหานคร | สมเด็จพระมหาธีราจารย์ (ปสฤทธ์ เขมงฺกโร) |
| วัดมหาธาตุยุวราชรังสฤษฎิ์ | ราชวรมหาวิหาร | มหานิกาย | พระบรมมหาราชวัง | พระนคร | กรุงเทพมหานคร | พระพรหมวชิราธิบดี (พีร์ สุชาโต) |
| วัดสุทัศนเทพวราราม | ราชวรมหาวิหาร | มหานิกาย | วัดราชบพิธ | พระนคร | กรุงเทพมหานคร | พระพรหมวชิรมุนี (เชิด จิตฺตคุตฺโต) |
| วัดพระปฐมเจดีย์ | ราชวรมหาวิหาร | มหานิกาย | พระปฐมเจดีย์ | เมืองนครปฐม | นครปฐม | พระธรรมวชิรเจติยาจารย์ (ชัยวัฒน์ ปญฺญาสิริ) รักษาการ |
| วัดพระพุทธบาท | ราชวรมหาวิหาร | มหานิกาย | ขุนโขลน | พระพุทธบาท | สระบุรี | พระธรรมปิฎก (ชวลิต อภิวฑฺฒโน) |
| วัดราชโอรสาราม | ราชวรวิหาร | มหานิกาย | บางค้อ | จอมทอง | กรุงเทพมหานคร | พระพรหมวชิรปัญญาจารย์ (ทองดี สุรเตโช) |
| วัดเบญจมบพิตรดุสิตวนาราม | ราชวรวิหาร | มหานิกาย | ดุสิต | ดุสิต | กรุงเทพมหานคร | พระธรรมวชิราธิบดี (ฉ่ำ ปุญฺญชโย) |
| วัดบวรนิเวศวิหาร | ราชวรวิหาร | ธรรมยุต | บวรนิเวศ | พระนคร | กรุงเทพมหานคร | พระพรหมวชิรรังษี (จิรพล อธิจิตฺโต) |
| วัดราชประดิษฐสถิตมหาสีมาราม | ราชวรวิหาร | ธรรมยุต | พระบรมมหาราชวัง | พระนคร | กรุงเทพมหานคร | พระพรหมวัชราจารย์ (พูนศักดิ์ วรภทฺทโก) |
| วัดราชบพิธสถิตมหาสีมาราม | ราชวรวิหาร | ธรรมยุต | วัดราชบพิธ | พระนคร | กรุงเทพมหานคร | สมเด็จพระอริยวงศาคตญาณ (อัมพร อมฺพโร) |
| วัดนิเวศธรรมประวัติ | ราชวรวิหาร | ธรรมยุต | บ้านเลน | บางปะอิน | พระนครศรีอยุธยา | พระราชวชิรสารสุธี (เอนก มนุญฺโญ) |
| วัดสุวรรณดาราราม | ราชวรวิหาร | มหานิกาย | หอรัตนไชย | พระนครศรีอยุธยา | พระนครศรีอยุธยา | พระเมธีวชิรธาดา (เวชยันต์ เวชยนฺโต) |
| วัดเสนาสนาราม | ราชวรวิหาร | ธรรมยุต | หัวรอ | พระนครศรีอยุธยา | พระนครศรีอยุธยา | พระเทพมงคลโสภณ (โสภณ ปุญฺญโสภโณ) |
| วัดพระศรีรัตนมหาธาตุ | ราชวรวิหาร | มหานิกาย | ศรีสัชนาลัย | ศรีสัชนาลัย | สุโขทัย | พระเทพวชิรเวที (บุญโรจน์ จนฺทปญฺโญ) |
| วัดพระบรมธาตุไชยา | ราชวรวิหาร | มหานิกาย | เวียง | ไชยา | สุราษฎร์ธานี | พระครูพิทักษ์เจติยานุกูล (สุเทพ สุเทโว) รักษาการ |
| วัดพระศรีมหาธาตุ | วรมหาวิหาร | ธรรมยุต | อนุสาวรีย์ | บางเขน | กรุงเทพมหานคร | พระพรหมมุนี (บุญเรือง ปุญฺญโชโต) |
| วัดญาณสังวราราม | วรมหาวิหาร | ธรรมยุต | ห้วยใหญ่ | บางละมุง | ชลบุรี | พระโสภณคณาภรณ์ (ไชยวัฒน์ ชยวฑฺฒโน) |
| วัดพระธาตุพนม | วรมหาวิหาร | มหานิกาย | ธาตุพนม | ธาตุพนม | นครพนม | พระธรรมวชิรโสภณ (สำลี ปัญญาวโร) |
| วัดพระมหาธาตุ | วรมหาวิหาร | ธรรมยุต | ในเมือง | เมืองนครศรีธรรมราช | นครศรีธรรมราช | พระธรรมวชิรากร (สมปอง ปญฺญาทีโป) |
| วัดพระสิงห์ | วรมหาวิหาร | มหานิกาย | พระสิงห์ | เมืองเชียงใหม่ | เชียงใหม่ | พระเทพสิงหวราจารย์ (โสภณ โสภโณ) |
| วัดพระศรีรัตนมหาธาตุ | วรมหาวิหาร | มหานิกาย | ในเมือง | เมืองพิษณุโลก | พิษณุโลก | พระเทพรัตนมุนี (สุรชัย สุรชโย) |
| วัดพระธาตุหริภุญชัย | วรมหาวิหาร | มหานิกาย | ในเมือง | เมืองลำพูน | ลำพูน | พระเทพรัตนนายก (จำรัส ทตฺตสิริ) |
ประจักษ์ สว่างจิตร

| พันเอก (พิเศษ)ประจักษ์ สว่างจิตร ท> ช., ท.ม. |
| --- | --- |
ภาพเมื่อเป็นผู้บังคับกองพันทหารราบที่ 2 กรมผสมที่ 7 ณ จังหวัดลำปาง
ข้อมูลส่วนบุคคล
เกิด: 12 กันยายน พ.ศ. 2478
เสียชีวิต: 10 กันยายน พ.ศ. 2546 (67 ปี)
พรรคการเมือง: พรรคชาติไทย
การเข้าร่วม พรรคการเมืองอื่น: จปร.7
คู่สมรส: สัจจา สว่างจิตร (หย่า) กรพรรณ จันทีนอก (หย่า) จรรยา สว่างจิตร
บุตร: 8 คน
ศิษย์เก่า: โรงเรียนนายร้อยพระจุลจอมเกล้า
อาชีพ: ทหารบก, นักการเมือง
ยศที่ได้รับการแต่งตั้ง
รับใช้:  ไทย
สังกัด: กองทัพบก
ประจำการ: พ.ศ. 2503 - พ.ศ. 2524
ยศ:  พันเอก (พิเศษ)
ผ่านศึก: สงครามกลางเมืองลาว สงครามเวียดนาม การก่อการกำเริบคอมมิวนิสต์ในประเทศไทย

พันเอก(พิเศษ) ประจักษ์ สว่างจิตร (12 กันยายน พ.ศ. 2478 – 10 กันยายน พ.ศ. 2546) เป็นนายทหาร, นักการเมือง และนักธุระกิจ เคยเป็นหนึ่งในคณะผู้ก่อการในกบฏยังเติร์ก
ประวัติ > ชีวิตส่วนตัว

พ.อ.พิเศษ ประจักษ์ หรือที่นิยมเรียกว่า ผู้การประจักษ์ เกิดเมื่อวันที่ 12 กันยายน พ.ศ. 2478 เป็นบุตรของ ร.อ. พัฒน์ และนางลูกจันทร์ สว่างจิตร
พ.อ.พิเศษ ประจักษ์ สว่างจิตรได้สมรสกับ นางสัจจา สว่างจิตร มีบุตร-ธิดา 4 คน
นางสาวอลิสา สว่างจิตร
นางสาวคนางค์รัชต์ สว่างจิตร
นางสาวนิรัชดา  สว่างจิตร
นางสาวราสิณี   สว่างจิตร
เวลาต่อมาทั้ง 2 ได้หย่ากัน และสมรสใหม่กับนางกรพรรณ จันทีนอก มีบุตร-ธิดา 4 คน
นางยิหวา สุทธิพิเศษชาติ
นายมาตร สว่างจิตร
พ.อ. สมพล สว่างจิตร
นายอารัม สว่างจิตร
เวลาต่อมาทั้ง 2 ได้หย่ากัน และสมรสใหม่กับนางจรรยา สว่างจิตร
ประวัติ > การศึกษา

พ.อ.พิเศษ ประจักษ์ ได้จบการสำเร็จการศึกษาจากโรงเรียนนายร้อยพระจุลจอมเกล้า รุ่นที่ 7, โรงเรียนเสนาธิการทหารบก และหลักสูตรวิชาทหารที่ค่ายแบรกก์ รัฐนอร์ทแคโรไลนา ประเทศสหรัฐอเมริกา
การทำงาน > ตำแหน่งราชการ

พ.อ.พิเศษ ประจักษ์ สว่างจิตร ดำรงตำแหน่งสำคัญ ๆ ดังนี้
พ.ศ. 2503 : ผู้บังคับหมวดปืนเล็ก กองพันทหารราบที่ 3 กรมทหารราบที่ 21 รักษาพระองค์
พ.ศ. 2506 : หัวหน้าชุดปฏิบัติ กองรบพิเศษ (พลร่ม)
พ.ศ. 2511 : ครูฝึกโรงเรียนสงครามพิเศษ ศูนย์สงครามพิเศษ
พ.ศ. 2512 : ผู้ช่วยหัวหน้าฝ่ายยุทธการ (การจัดและฝึก) กองพลทหารอาสาสมัคร ผลัดที่ 3 ส่วนที่ 2
พ.ศ. 2513 : ผู้ช่วยหัวหน้ากองข่าว และผู้ช่วยหัวหน้าฝ่ายยุทธการ กองทัพภาตที่ 3
พ.ศ. 2514, พ.ศ. 2516 : ผู้บังคับกองพันทหารราบที่ 2 กรมผสมที่ 7
พ.ศ. 2522 : ผู้บังคับกรมทหารราบที่ 2 รักษาพระองค์
พ.ศ. 2524 : นายทหารกองหนุน
การทำงาน > ราชการสงคราม

ขอท้าวความหลังจากที่กองทัพจีนถอนทัพกลับไป เวียดนามก็ยังคงส่งทหารเข้าตรึงกำลังไว้ยังแนวชายแดนจีน และไทย-กัมพูชาอีกครั้ง และส่งกำลังเข้าโจมตีที่มั่นเขมรสามฝ่ายอย่างต่อเนื่อง ระหว่างนั้นเองฐานที่มั่นของฝ่ายกัมพูชาประชาธิปไตย ถูกเวียดนาม-เฮง สัมริน เข้าโจมตีจนแตกพ่าย กองทัพเวียดนามจึงเริ่มเคลื่อนกำลังรุกล้ำเข้ามาในเขตไทย และตั้งฐานที่มั่นตามแนวชายแดนไทย ลาว กัมพูชา อันเป็นดินแดนรอยต่อสามเหลี่ยมมรกต ซึ่งภูมิประเทศด้านนี้ยังเต็มไปด้วยผืนป่าอันรกทึบ และทิวเขาสูงสลับซับซ้อน ยากแก่การตรวจพบได้ทั้งทางภาคอากาศและพื้นดิน ทำให้ฝ่ายเวียดนามส่งกำลังรุกเข้ามาเรื่อย ดังนั้น พื้นที่โดยรอบตะเข็บชายแดนไทย ตั้งแต่จังหวัดอุบลราชธานีไปจนถึงจังหวัดตราด จึงเต็มไปด้วยกำลังพลข้าศึกที่แทรกซึม ตลอดจนดัดแปลงฐานที่มั่นแข็งแรงอยู่อย่างหนาแน่น
ล่วงมาถึงปี พ.ศ. 2523 ในช่วงคืนของวันที่ 22 มิถุนายน กองกำลังเวียดนาม เฮง สัมริน ได้บุกโจมตีที่มั่นและค่ายอพยพที่อยู่โดยรอบชายแดน (อ.อรัญประเทศ จ.ปราจีนบุรีในสมัยก่อน จ.สระแก้วในปัจจุบัน) พร้อมกันหลายจุด โดยข้าศึกได้ส่งกองกำลังมากกว่า 2 กองร้อยลุกล้ำเข้ามาในดินแดนไทย โดยเข้าโจมตีค่ายอพยพบ้านหนองจานและโนนหมากมุ่น ฝ่ายเวียดนามพยายามใช้กำลังบังคับชาวเขมรให้อพยพกลับกัมพูชาคืน และยังรุกไล่ตีฝ่ายเขมรแดงลึกเข้ามายังแดนไทยมากขึ้น ทั้งนี้ข้าศึกจึงเข้ายึดครองพื้นที่บ้านโนนหมากมุ่นเอาไว้
ในช่วงเช้าของวันที่ 23 มิถุนายน พ.ศ. 2523 เวลา 06.00 น. ชุดเฝ้าตรวจและคุ้มครองหมู่บ้านโนนหมากมุ่นของกองพันทหารราบที่ 3 กรมทหารราบที่ 2 จึงได้จัดกำลังพลเพื่อตีชิงพื้นที่คืน เมื่อกำลังพลของไทยเราเข้าถึงยังเขตหมู่บ้าน ปรากฏว่าตกกลลวงของข้าศึก และโดนปิดล้อม กำลังพลไทยเสียชีวิตจากการปะทะในเบื้องต้น 12 นาย พ.อ. ประจักษ์ ผบ.กกล.บูรพา ผู้บังคับการกรมทหารราบที่ 2 รักษาพระองค์ จึงสั่งการให้ ม. พัน.2 จัดกำลังเข้าร่วมกับ กองพันทหารราบที่ 2 กรมทหารราบที่ 31 เข้าสมทบและช่วยเหลือ ผลการปฏิบัติการ สามารถตอบโต้การรุกของข้าศึกได้อย่างมีประสิทธิภาพ และผลักดันขับไล่ข้าศึกให้ออกจากบ้านโนนหมากมุ่น เป็นการปฏิบัติการร่วมกันระหว่างหน่วย กองพันทหารม้าที่ 2 กรมทหารม้า และกองพันทหารราบที่ 2 กรมทหารราบที่ 2 เป็นชุดรบ ร. - ถ. เข้าทำการกวาดล้างขับไล่และผลักดัน จนข้าศึกได้ร่นถอยไปอยู่บริเวณคลองยุทธวิธี ภายหลังจากการพิสูจน์ทราบ ฝ่ายข้าศึกเสียชีวิต 33 นาย ฝ่ายเราเสียชีวิต 12 นาย และสามารถยึดอาวุธยุทโธปกรณ์ข้าศึกได้เป็นจำนวนมาก
24 มิถุนายน พ.ศ. 2523 เวลา 10.00 น. ผู้บังคับการกองกำลังบูรพา และผู้บังคับการกรมทหารราบที่ 2 รักษาพระองค์ ได้สั่งการเพิ่มเติมให้ กรมทหารราที่ 2, กรมทหารราบที่ 31 และ กองพันทหารม้าที่ 2 กรมทหารม้า ดำเนินการกวาดล้างทำลายกำลังข้าศึกและผลักดันกำลังข้าศึกที่ยังคงยึดภูมิประเทศตามแนวชายแดนไทย ตั้งแต่บริเวณ แนวคลองยุทธวิธี ถึงบริเวณศูนย์อพยพเขมรเสรี โดยกำหนดที่หมายบริเวณศูนย์อพยพเขมรเสรีเป็นที่หมาย จนในที่สุดฝ่ายเราสามารถสังหารข้าศึกและผลักดันข้าศึกส่วนที่เหลือออกไปจากพื้นที่ประเทศไทย ได้เป็นผลสำเร็จ ผลการปฏิบัติ ณ วันที่ 24 คือ ฝ่ายข้าศึกถูกสังหารสามารถยึดศพได้ 52 ศพ, ยึดอาวุธยุทโธปกรณ์ และสิ่งอุปกรณ์อื่น ๆ ของข้าศึกได้จำนวนมาก และสามารถผลักดันข้าศึกให้ออกจากพื้นที่ประเทศไทยได้เป็นผลสำเร็จ
การทำงาน > ด้านการเมือง

เมื่อครั้งรัฐประหาร 2519 นำโดยพล.ร.อ. สงัด ชลออยู่ หัวหน้าคณะปฏิรูปการปกครองแผ่นดิน พ.ท. ประจักษ์ สว่างจิตร (ยศในขณะนั้น) ได้รับการแต่งตั้งให้เป็นสมาชิกสภาปฏิรูปการปกครองแผ่นดิน เมื่อวันที่ 20 พฤศจิกายน 2519
นอกจากนี้ พ.อ. ประจักษ์ สว่างจิตร ยังเคยดำรงตำแหน่งสมาชิกวุฒิสภา ในวันที่ 22 เมษายน 2522 โดยมีพระบรมราชโองการโปรดเกล้าฯ แต่งตั้ง สมาชิกวุฒิสภา จำนวน 225 ท่าน ตามรัฐธรรมนูญแห่งราชอาณาจักรไทย พ.ศ. 2521 และพ้นจากตำแหน่งโดยการจับสลากออก เมื่อวันที่ 17 เมษายน พ.ศ. 2524
พ.อ.พิเศษ ประจักษ์ เคยลงสมัคร ส.ส. กรุงเทพฯ เขตบางเขน ในนามพรรคชาติไทย ในปี พ.ศ. 2529 และได้เป็น ส.ส. ถือเป็น ส.ส.ของพรรคชาติไทยเพียงคนเดียวในกรุงเทพ ฯ จนกระทั่ง น.ส.จณิสตา ลิ่วเฉลิมวงศ์ ในปี พ.ศ. 2548 และเคยเป็นที่ปรึกษา รัฐมนตรีว่าการกระทรวงมหาดไทย (พล.ต. สนั่น ขจรประศาสน์) สมัยรัฐบาลนายชวน หลีกภัย
หลังจากนั้นในปี พ.ศ. 2543 พ.อ.พิเศษ ประจักษ์ได้ลงสมัครรับเลือกตั้งเป็นผู้ว่าราชการกรุงเทพมหานคร ได้เบอร์ 10 ซึ่งได้สร้างสีสันให้กับการเลือกตั้งครั้งนี้เป็นอย่างมาก จากการเกณฑ์พนักงานรักษาความปลอดภัยในบริษัทของตัวเอง ไปยืนเข้าแถวแสดงความเข้มแข็ง ขณะยื่นใบสมัครและหาเสียง อีกทั้งยังใช้รถบรรทุกขนาดใหญ่ที่เรียกว่า "รถโรโบค้อป" เป็นพาหนะในการหาเสียง โดยใช้นโยบายการหาเสียงว่า "จ้างยาม 5 หมื่นคน... ปราบโจร...ปราบยา.....ฯลฯ" เป็นที่ฮือฮากันอย่างยิ่ง เพราะมีการวิจารณ์ว่าเป็นการตบหน้าการทำงานของตำรวจอย่างเต็มที่ แม้จะไม่ได้รับการเลือกตั้งก็ตาม
จปร.7

เป็นหนึ่งในแกนนำสำคัญของนายทหาร จปร.7 เป็นนักรบอาชีพที่ผ่านการรบมาอย่างโชกโชนในอินโดจีน ทั้งในเวียดนาม, กัมพูชา และลาว เป็นทหารที่ดุดันเอาจริงเอาจังในการตอบโต้การล่วงละเมิดอธิปไตยของไทย จนเพื่อนในรุ่นเรียกว่า "นักรบบ้าดีเดือด" และชาวบ้านบริเวณชายแดน ไทย-กัมพูชา ตั้งฉายาให้ว่า "วีรบุรุษตาพระยา" ยุทธการที่เป็นที่โจษจันของผู้การประจักษ์คือ ยุทธการบ้านโนนหมากมุ่น
แม้จะเป็นคนมุทะลุ ดุดัน แต่รักพวกพ้อง พ.อ.พิเศษ ประจักษ์ เป็นเพื่อนร่วมรุ่นกับ พล.ต. มนูญกฤต รูปขจร อดีตประธานวุฒิสภา, พล.อ. พัลลภ ปิ่นมณี และ พล.ต. จำลอง ศรีเมือง อดีตผู้ว่าราชการกรุงเทพมหานคร แลอดีตหัวหน้าพรรคพลังธรรม
กบฏยังเติร์ก

พ.อ.พิเศษ ประจักษ์ เป็นที่รู้จักของคนทั้งประเทศจากเหตุการณ์ "กบฏยังเติร์ก" เมื่อวันที่ 1-3 เมษายน พ.ศ. 2524 ที่กลุ่มนายทหารยังเติร์ก พยายามก่อรัฐประหารยึดอำนาจ พล.อ. เปรม ติณสูลานนท์ นายกรัฐมนตรีและผู้บัญชาการทหารบกในขณะนั้น โดยร่วมกับ พล.อ. สัณห์ จิตรปฏิมา และ พ.อ. มนูญ รูปขจร ใช้กำลังพลถึง 42 กองพันแต่กลับก่อการไม่สำเร็จ ในครั้งนั้นผู้การประจักษ์รับหน้าที่ไปควบคุมตัว พล.อ. เปรม ที่บ้านสี่เสาร์เทเวศน์ แต่สุดท้าย พล.อ. เปรม สามารถหลอกล่อจนหลุดจากการควบคุมตัวได้ ขณะที่ต่อมาตัว พ.อ.พิเศษ ประจักษ์เองกลับถูกจากกรมทหารราบที่ 21 รักษาพระองค์ นำโดย พ.ท. ณรงค์เดช นันทโพธิ์เดช จับกุมตัวจน พ.อ. พัลลภ ปิ่นมณี ต้องตัดสินใจบุกเดี่ยวไปช่วยเหลือ และได้เจรจากับ พล.ต. ชวลิต ยงใจยุทธ ซึ่งเป็นทหารชั้นผู้ใหญ่ในที่นั้นจน พ.อ.พิเศษ ประจักษ์ ได้รับการรับรองความปลอดภัย
กบฏยังเติร์ก > หลังกบฏ

หลังสถานการณ์คลี่คลายลง พ.อ.พิเศษ ประจักษ์ ผันตัวเองไปทำธุรกิจส่วนตัวเช่นกิจการรักษาความปลอดภัย ปั้มน้ำมัน น้ำปลาตราสว่างจิตร ข้าวสารบรรจุถุง จนมาทำธุรกิจจำหน่วยเหล็กเส้น ซึ่งประสบความสำเร็จอย่างมากก่อตั้ง บริษัท พี.โอเวอร์ซีส์สตีล จำกัด (มหาชน) และได้ร่วมผลักดันให้เพื่อน ๆ ที่ร่วมก่อรัฐประหารได้มีโอกาสกลับเข้ารับราชการใหม่ ประสบความสำเร็จเป็นนายพลตามวิถีชีวิตของแต่ละคน
เสียชีวิต

ช่วงบั้นปลายชีวิต พ.อ.พิเศษ ประจักษ์ได้ต่อสู้กับโรคตับที่ป่วยเรื้อรังมานาน และจบชีวิตตัวเองลงด้วยอาวุธปืนในห้องน้ำที่บ้าน ในวันที่ 10 กันยายน พ.ศ. 2546 ก่อนจะถึงวันครบรอบวันเกิดปีที่ 70 เพียงอีก 2 วัน
เครื่องราชอิสริยาภรณ์ > ไทย

พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2523 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2517 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2511 –  เหรียญราชการชายแดน (ช.ด.)
พ.ศ. 2518 –  เหรียญจักรมาลา (ร.จ.ม.)
พ.ศ. 2500 –  เหรียญงานฉลอง 25 พุทธศตวรรษ
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > ต่างประเทศ

สหรัฐ :
พ.ศ. 2512 –  เหรียญบรอนซ์สตาร์
พ.ศ. 2512 –  เหรียญคอมเมนเดชัน (ทหารบก)
เวียดนามใต้ :
พ.ศ. 2512 –  แกลแลนทรี่ครอส ประดับดาวทอง 1 ดวง และดาวบรอนซ์ 1 ดวง
พ.ศ. 2512 –  เหรียญเกียรติยศกองทัพเวียดนาม ชั้นที่ 1
พ.ศ. 2512 –  เหรียญเจ้าหน้าที่ราชการ ชั้นที่ 1
พ.ศ. 2512 –  ซิฟเวิลแอคเชิน ยูนิท ไซเทเชิน
พ.ศ. 2512 –  เหรียญรณรงค์เวียดนาม
พ.ศ. 2512 –  เหรียญสวัสดิภาพสังคม ชั้นที่ 2
พ.ศ. 2512 –  เหรียญปฏิบัติการจิตวิทยา ชั้นที่ 2
พ.ศ. 2512 –  เหรียญเชิดชูเกียรติทหารผ่านศึก ชั้นที่ 2
ดูเพิ่ม

กบฏยังเติร์ก
จปร.7
พ.อ.พิเศษ ประจักษ์ สว่างจิตร ถูกควบคุมตัวในกบฏยังเติร์ก
ลิขสิทธิ์

log controls edit
สำหรับนโยบายวิกิพีเดียเรื่องลิขสิทธิ์ ดูที่ วิกิพีเดีย:ลิขสิทธิ์
ลิขสิทธิ์ เป็นทรัพย์สินทางปัญญาประเภทหนึ่งที่มอบสิทธิทางกฎหมายที่มอบให้ผู้สร้างสรรค์งานแต่เพียงผู้เดียวในการเผยแพร่ ทำซ้ำ หรือดัดแปลงงานที่สร้างสรรค์ โดยทั่วไปแล้ว งานที่ได้รับความคุ้มครองลิขสิทธิ์เป็นงานสร้างสรรค์ทางปัญญาทุกรูปแบบ เช่น งานเขียน งานดนตรี งานนาฏศิลป์ งานศิลปะ ภาพถ่าย ภาพยนตร์ โปรแกรมคอมพิวเตอร์ เป็นต้น เจ้าของลิขสิทธิ์สามารถมอบสิทธิ์ให้แก่บุคคลอื่นได้ โดยอาจจะมอบสิทธิ์ทั้งหมดหรือเพียงบางส่วนก็ได้ เช่น สิทธิ์การตีพิมพ์ สิทธิ์การแปล สิทธิ์การดัดแปลง เป็นต้น
ลิขสิทธิ์มีระยะเวลาจำกัด ระยะเวลาของลิขสิทธิ์โดยทั่วไปคือเริ่มตั้งแต่การสร้างสรรค์งาน และสิ้นสุด 50 ถึง 100 ปีหลังจากผู้สร้างสรรค์เสียชีวิต ขึ้นอยู่กับกฎหมายของแต่ละเขตอำนาจ ลิขสิทธิ์ถูกจำกัดโดยข้อจำกัดและข้อยกเว้นของกฎหมายลิขสิทธิ์ เช่น การใช้ลิขสิทธิ์ของผู้อื่นโดยชอบ
กฎหมายลิขสิทธิ์ในบางประเทศมีข้อกำหนดในการสถาปนาลิขสิทธิ์ เช่น การขึ้นทะเบียนงาน แต่ประเทศส่วนใหญ่ในปัจจุบันถือว่าการคุ้มครองลิขสิทธิ์เริ่มต้นขึ้นเมื่องานถูกสร้างโดยไม่จำเป็นต้องมีการจดทะเบียน โดยทั่วไป การบังคับใช้ลิขสิทธิ์เป็นการใช้กฎหมายแพ่ง แต่บางเขตอำนาจมีการใช้โทษทางอาญาด้วย
สนธิสัญญากรุงเบิร์น

บทความหลัก: อนุสัญญากรุงเบิร์นว่าด้วยการคุ้มครองงานวรรณกรรมและศิลปกรรม
สนธิสัญญากรุงเบิร์นเป็นสนธิสัญญาว่าด้วยการคุ้มครองลิขสิทธิ์ระหว่างประเทศ โดยประเทศภาคีสมาชิกในสนธิสัญญานี้ จะมีการคุ้มครองลิขสิทธิ์เสมอเหมือนกัน เสมือนว่าทุกๆ ประเทศสมาชิกเป็นประเทศเดียวกัน เช่น กรณีมีการสร้างสรรค์งานเกิดขึ้นในสหรัฐอเมริกา งานชิ้นนั้นก็จะได้รับการคุ้มครองในประเทศไทย ตามกฎหมายไทย ด้วยเช่นกัน เพราะทั้งสหรัฐอเมริกาและประเทศไทยต่างได้ลงนามในสนธิสัญญานี้
ลิขสิทธิ์ในประเทศไทย

การคุ้มครองลิขสิทธิ์ตามกฎหมายไทยจะกำหนดให้มีอายุการคุ้มครอง 50 ปี นับตั้งแต่ผู้สร้างสรรค์ผลงานเสียชีวิต กรณีเจ้าของเป็นนิติบุคคล จะเริ่มนับอายุตั้งแต่ผลงานถูกสร้างขึ้นมานับไปอีก 50 ปี หรือเริ่มนับเมื่อมีการโฆษณาเป็นครั้งแรก แล้วแต่ว่าอย่างไหนจะเกิดทีหลัง แต่การโฆษณาครั้งแรกนั้นจะต้องเกิดขึ้นภายใน 50 ปี นับตั้งแต่มีการสร้างสรรค์ผลงานนั้นขึ้นมา ถ้าพ้น 50 ปีไปแล้วโดยที่ยังไม่ได้มีการโฆษณา ถือว่าลิขสิทธิ์หมดอายุ โดยที่การโฆษณาในภายหลังจะไม่มีผลต่อการนับต่ออายุลิขสิทธิ์อีก การโฆษณานี้จะต้องเป็นการโฆษณาโดยความยินยอมของเจ้าของลิขสิทธิ์ด้วย จึงจะนับเป็นการโฆษณาครั้งแรกที่ให้เริ่มนับอายุลิขสิทธิ์ได้
ตามพระราชบัญญัติลิขสิทธิ์ พ.ศ. 2537 จะมีข้อยกเว้นในงานบางประเภทที่จะมีอายุการคุ้มครองลิขสิทธิ์ต่างออกไป ได้แก่ ศิลปประยุกต์ มีอายุคุ้มครอง 25 ปี งานบางชนิดที่สร้างสรรค์โดยบุคคลธรรมดาที่ไม่ใช่นิติบุคคล ก็จะมีข้อยกเว้นให้เริ่มนับอายุเช่นเดียวกับกรณีนิติบุคคล คือ เริ่มนับตั้งแต่ได้มีการสร้างงานขึ้น หรือตั้งแต่โฆษณาครั้งแรก (แทนที่จะนับตั้งแต่ผู้สร้างสรรค์เสียชีวิต) งานเหล่านั้น ได้แก่ ภาพถ่าย โสตทัศนวัสดุ ภาพยนตร์ สิ่งบันทึกเสียงหรืองานแพร่เสียงแพร่ภาพ งานที่ได้สร้างสรรค์ขึ้นโดยการจ้างหรือตามคำสั่ง รวมถึง ศิลปประยุกต์ งานที่ได้สร้างสรรค์ขึ้นโดยผู้สร้างสรรค์ใช้นามแฝงหรือไม่ปรากฏชื่อผู้สร้างสรรค์ และ ไม่รู้ตัวผู้สร้างสรรค์ ก็ให้เริ่มนับอายุลิขสิทธิ์ในลักษณะเดียวกับนิติบุคคล
กฎหมายลิขสิทธิ์ฉบับแรกของประเทศไทย คือ ประกาศหอพระสมุดวชิรญาณ ร.ศ. 111 (พ.ศ. 2435) เป็นการคุ้มครองเพื่อมิให้ผู้ใดนำความต่าง ๆ ในหนังสือวชิรญาณวิเศษไปตีพิมพ์ เย็บเป็นเล่มหรือเป็นเรื่อง นอกจากได้รับอนุญาตจากกรรมสัมปาทิกสภา  แต่ไม่มีการกำหนดโทษสำหรับผู้ฝ่าฝืน
กฎหมายฉบับอื่น ๆ ที่เกี่ยวเนื่องกับลิขสิทธิ์ได้ประกาศใช้ตามลำดับ โดยยกเลิกฉบับก่อนหน้า ดังนี้
พระราชบัญญัติกรรมสิทธิ์ผู้แต่งหนังสือ ร.ศ. 120 (พ.ศ. 2444)
พระราชบัญญัติแก้ไขพระราชบัญญัติกรรมสิทธิ์ผู้แต่งหนังสือ พ.ศ. 2457
พระราชบัญญัติคุ้มครองงานวรรณกรรมและศิลปกรรม พุทธศักราช 2474
พระราชบัญญัติลิขสิทธิ์ พ.ศ. 2521
พระราชบัญญัติลิขสิทธิ์ พ.ศ. 2537
พระราชบัญญัติลิขสิทธิ์ (ฉบับที่ 2) พ.ศ. 2558
พระราชบัญญัติลิขสิทธิ์ (ฉบับที่ 3) พ.ศ. 2558
ลิขสิทธิ์ในประเทศไทย > ปัญหาการละเมิดลิขสิทธิ์

ในประเทศไทย พบสินค้าละเมิดลิขสิทธิ์ค่อนข้างแพร่หลาย ไม่ว่าจะเป็น ซีดีเพลง (มักเป็นซีดีรวมไฟล์เพลงประเภท MP3) วีซีดีและดีวีดีภาพยนตร์ ทั้งภาพยนตร์ไทยและต่างประเทศ รวมไปถึง ซอฟต์แวร์ เกม และโปรแกรมประยุกต์ต่าง ๆ โดยสถานที่ที่เคยมีปัญหาเรื่องการจำหน่ายสินค้าละเมิดลิขสิทธิ์มาก ได้แก่ พันธุ์ทิพย์พลาซ่า, คลองถม, เซียร์ รังสิต, ตะวันนา เป็นต้น
ในปี 2550 ประเทศไทยมีการละเมิดลิขสิทธิ์สูงสุดเป็นอันดับ 4 ในเอเชียแปซิฟิก ส่งผลเสียต่อชื่อเสียงและอุตสาหกรรมต่าง ๆ ที่เกี่ยวข้องทั้งในประเทศและต่างประเทศ
ดูเพิ่ม

สัญญาอนุญาต
การละเมิดลิขสิทธิ์
แหล่งข้อมูลอื่น

พระราชบัญญัติลิขสิทธิ์ พ.ศ. ๒๕๓๗
อายุแห่งการคุ้มครองลิขสิทธิ์
เกียรติศักดิ์ เสนาเมือง

ร้อยตำรวจโท เกียรติศักดิ์ เสนาเมือง (เกิด 11 สิงหาคม พ.ศ. 2516) ชื่อเล่น โก้ เป็นอดีตนักฟุตบอลทีมชาติไทย ในตำแหน่งกองหน้า
เกียรติศักดิ์เคยเป็นอดีตหัวหน้าผู้ฝึกสอนและนักฟุตบอลทีมชาติไทย เขามีชื่อเล่นที่สื่อมวลชนสายกีฬาตั้งให้ว่า ซิโก้ ตามชื่อของนักฟุตบอลชาวบราซิลที่มีชื่อเสียงอันมีที่มาจากชื่อเล่น (โก้) ของเขาเอง
ประวัติ

ซิโก้เกิดเมื่อวันที่ 11 สิงหาคม พ.ศ. 2516 ที่อำเภอกุมภวาปี จังหวัดอุดรธานี เป็นบุตรคนสุดท้องจากทั้งหมดสามคน ของสุริยา (บิดา) และริสม (มารดา) มีพี่สาวสองคน แต่ภายหลังราวปี พ.ศ. 2525 เขาตามบิดามารดาย้ายกลับไปภูมิลำเนาเดิมที่อำเภอน้ำพอง จังหวัดขอนแก่นจึงถือว่าเขาเป็นชาวจังหวัดขอนแก่นอย่างเต็มตัว
ซิโก้เริ่มศึกษาที่โรงเรียนบ้านหนองแดง อำเภอกุมภวาปี จนถึงชั้นประถมศึกษาปีที่ 3 จากนั้นจึงย้ายมาศึกษาต่อชั้นประถมศึกษาปีที่ 4 ที่โรงเรียนน้ำพองศึกษา อำเภอน้ำพอง จังหวัดขอนแก่น จนสำเร็จการศึกษาชั้นมัธยมปีที่ 6 จึงย้ายเข้ามาศึกษาต่อที่กรุงเทพมหานคร ในระดับอนุปริญญา สาขาการบัญชี ที่โรงเรียนพาณิชยการกรุงเทพ และจบการศึกษาคณะบริหารธุรกิจ สาขาการจัดการ จากมหาวิทยาลัยธุรกิจบัณฑิตย์ และจบการศึกษาระดับปริญญาโท หลักสูตรบริหารธุรกิจมหาบัณฑิต สาขาวิชาการจัดการการกีฬา บัณฑิตวิทยาลัย มหาวิทยาลัยราชภัฏจันทรเกษม
ชีวิตส่วนตัว ซิโก้สมรสกับอัสราภา (สกุลเดิม: วุฒิเวทย์) เมื่อปี พ.ศ. 2545 มีบุตรสาวทั้งหมด 3 คน คือ อธิชา, มุกตาภา และกฤตยา
ประวัติ > ผู้เล่น

ซิโก้เริ่มแข่งขันฟุตบอลระดับประเทศครั้งแรกเมื่อปี พ.ศ. 2533 โดยติดทีมชาติไทยชุดเยาวชน ไปแข่งขันที่ประเทศมาเลเซีย และต่อมาในปี พ.ศ. 2536 ก็ขึ้นไปติดทีมชาติไทยชุดใหญ่ครั้งแรก ในการแข่งขันฟุตบอลชิงถ้วยพระราชทานคิงส์คัพ ครั้งที่ 24 และตามด้วยการแข่งขันฟุตบอลเมอร์ไลออนคัพ ที่ประเทศสิงคโปร์ เขายิงประตูแรกได้ ขณะเล่นร่วมกับ ทีมชาติไทยชุดบี เมื่อวันที่ 9 กันยายน ซึ่งทำให้ชนะทีมชาติโปแลนด์ 1 ประตูต่อ 0 และประตูสุดท้าย ในทีมชาติไทยชุดใหญ่ โดยเป็นประตูที่ 100 ของเขากับทีมชาติไทย (หากนับเฉพาะนัดที่พบกับทีมชาติ จะอยู่ที่ 85 ประตู) เมื่อวันที่ 26 ธันวาคม พ.ศ. 2549 ขณะแข่งขันคิงส์คัพครั้งที่ 37 ซึ่งชนะสิงคโปร์ 2 ประตูต่อ 0
นอกจากนี้ ซิโก้ยังอยู่ในทีมชาติไทย ชุดที่ชนะเลิศการแข่งขันฟุตบอล ในกีฬาซีเกมส์ ครั้งที่ 17, 18 และ 19 และชุดที่เป็นอันดับ 4 การแข่งขันฟุตบอล ในกีฬาเอเชียนเกมส์สองสมัยติดต่อกันคือ ครั้งที่ 13 ประจำปี พ.ศ. 2541 ซึ่งซิโก้ยิงประตูขึ้นนำทีมชาติเกาหลีใต้ ก่อนที่ธวัชชัย ดำรงค์อ่องตระกูล จะทำประตูโกลเดนโกลให้ทีมชาติไทยผ่านเข้ารอบ 4 ทีมสุดท้าย และครั้งที่ 14 ประจำปี พ.ศ. 2545 และสามารถทำแฮตทริก ขณะเล่นให้ทีมชาติไทยมาแล้ว 4 ครั้งคือ ฟุตบอลชายซีเกมส์ครั้งที่ 20 นัดทีมชาติไทยชนะฟิลิปปินส์ 9 ประตูต่อ 0 เมื่อวันที่ 30 กรกฎาคม พ.ศ. 2542, นัดกระชับมิตร ทีมชาติไทยชนะทีมชาติคูเวต 5 ประตูต่อ 4 เมื่อวันที่ 23 มกราคม พ.ศ. 2544, ฟุตบอลโลก 2002 รอบคัดเลือก โซนเอเชีย ทีมชาติไทยชนะปากีสถาน 6 ประตูต่อ 0 เมื่อวันที่ 28 พฤษภาคม พ.ศ. 2544 และ ไทเกอร์คัพ 2002 รอบแบ่งกลุ่มนัดแรก (กลุ่มบี) ทีมชาติไทยชนะทีมชาติลาว 5 ประตูต่อ 0 เมื่อวันที่ 18 ธันวาคม พ.ศ. 2545
อนึ่ง สหพันธ์ฟุตบอลนานาชาติ (ฟีฟ่า) บันทึกว่าซิโก้เป็นผู้ทำประตูสูงสุด ให้แก่ทีมชาติไทยชุดใหญ่ ที่ 71 ประตู จากการลงเล่น 134 นัด ในการแข่งขันอย่างเป็นทางการที่รับรองโดยฟีฟ่า โดยนัดสุดท้ายที่ซิโก้ลงเล่นกับทีมชาติไทยชุดใหญ่คือนัดกระชับมิตรที่พบกับสหรัฐอาหรับเอมิเรตส์ ที่สนามศุภชลาศัย กรีฑาสถานแห่งชาติ เมื่อวันที่ 3 ตุลาคม พ.ศ. 2550 โดยเสมอกันที่ 1-1 ทั้งนี้ เมื่อซิโก้สามารถยิงประตูได้ จะแสดงความดีใจด้วยการกระโดดตีลังกา กระทั่งสื่อมวลชนสายกีฬา ตั้งฉายาให้ว่าเป็น จอมตีลังกา
ซิโก้มีชื่อติดอันดับที่ 10 ของนักเตะที่ยิงประตูสูงสุดในนามทีมชาติ โดยในระหว่างปี 2535–2550 ซิโก้ติดทีมชาติ 131 นัด ยิง 70 ประตู ข้อมูลดังกล่าวได้ถูกเปิดเผยโดย "เดอะ มิเรอร์" สื่อชั้นนำของประเทศอังกฤษ
ประวัติ > งานอื่น ๆ

2543 - ร่วมดำเนินโครงการ ฟุตบอลเพื่อน้อง เพื่อบริจาคอุปกรณ์กีฬา และสื่อการเรียนการสอน แก่นักเรียนในชนบท
2544 - เขียนหนังสือ ล้านกำลังใจให้ใครคนหนึ่ง
2546 - ก่อตั้ง "บริษัท สปอร์ตฮีโร่ จำกัด" ร่วมกับอัสราภา ภรรยา เมื่อวันที่ 19 พฤศจิกายน ด้วยทุนจดทะเบียน 1 ล้านบาท เพื่อประกอบกิจการ จัดการแข่งขันกีฬาทุกชนิด รวมทั้งประกอบกิจการผลิต จำหน่าย นายหน้าและตัวแทนสื่อโฆษณาทุกชนิด
2547 - จัดแข่งขันฟุตบอลนักเรียน อายุไม่เกิน 18 ปี ชิงถ้วยพระราชทาน สมเด็จพระเทพรัตนราชสุดาฯ สยามบรมราชกุมารี สปอนเซอร์ ซิโก้ ยูธ ทัวร์นาเมนต์ (เป็นประจำทุกปี) เพื่อค้นหานักฟุตบอลเยาวชน ที่มีความสามารถโดดเด่นให้แก่วงการฟุตบอล
2549 - เขียนหนังสือ เสนาเมือง ชีวิตตีลังกา (ฉบับภาษาไทย) และ KIATISUK (ฉบับภาษาเวียดนาม)